מנכ"לים במשרדי ממשלת ישראל

מנהל כללי (מנכ"ל) של משרד ממשלתי בישראל הוא בעל התפקיד, שאינו נבחר ציבור, הבכיר ביותר במשרד ממשלתי. על המנכ"ל מוטל התפקיד של ניהול המשרד כולו והוצאה לפועל את רצונותיו של השר הממונה על המשרד.

 קביעת מאפייני התפקיד 
בנובמבר 1947, משהתקבלה החלטה 181 של העצרת הכללית של האומות המאוחדות על הקמת מדינה ליהודים בארץ ישראל, הוקמה לצורך הכנת הקמתו של מנגנון המדינה "ועדת המצב", שפעלה באמצעות כמה תת-ועדות, שעל אחת מהן, ועדת המנגנון, הוטל לקבוע את המבנה של ממשלת ישראל העתידה לקום. ועדת המנגנון פעלה בחודשים הראשונים של שנת 1948, והציעה מבנה שהתבסס בעיקר על זה של ממשלת המנדט. ועדת המנגנון קבעה על ארגון יחידות הממשלה הרבות במספר מצומצם של משרדים, אשר בראש כל אחד מהם יעמדו שר ומנהל כללי. את תפקיד המנכ"ל קבעה ועדת המנגנון, ככל הנראה, בהשראת התפקיד של "מזכיר קבוע" (permanent secretary) הנהוג בממשלת בריטניה. בגרסה הישראלית של המנהל הכללי נקבע שהוא מקבל את מינויו מן השר, וממשיך לשרת רק אם השר מעוניין בכך.

בשנותיה הראשונות של המדינה לא הייתה ברורה מהותו של מוסד המנכ"ל. לדוגמה, נשאלה השאלה האם שר הממונה על שני משרדים זכאי לשני מנכ"לים או רק לאחד. שאלה זו נגעה בשורש מהותו של תפקיד המנכ"ל: האם השתייכותו היא בעיקר לשר כמעין עוזר ראשי שלו, או שמא השתייכותו היא בעיקר למשרד שאותו הוא מנהל. כמו כן, חל עיכוב של חודשים רבים במינוי מנהל כללי למשרד החינוך, כאשר אחת הסיבות המרכזיות הייתה דרישת המפלגות הדתיות לקבל מנכ"ל נפרד לחינוך הממלכתי דתי.

באותה התקופה היו משרדים שפעלו תקופות ארוכות ללא מנכ"לים, כמו משרד המשפטים ומשרד החינוך. עם זאת, משרד התחבורה פעל תקופה מסוימת עם כמה מנכ"לים במקביל.

מעמדו של המנהל הכללי נקבע בפועל רק בשנת 1959, עם חקיקת חוק שירות המדינה (מינויים).

 מינוי לתפקיד 
 קובע כי על הממשלה למנות מנכ"ל לכל משרד ממשלתי, על פי הצעת השר הממונה על אותו משרד, ועל המינוי לא תחול חובת מכרז.

ככלל, משרת מנכ"ל של משרד ממשלתי היא משרת אמון, אלא שהליך המינוי של מנכ"ל משרד ממשלתי תלוי לא רק בשיקול הדעת של השר הממונה, אלא נדרש דיון בוועדת מינויים ואישור הממשלה. לרוב, בחירת המועמד על פי הצעת השר הממונה על המשרד, היא בחירה אישית באופייה, המבטאת יחסי אמון מיוחדים, ולא אחת כרוכה בהם גם שותפות והזדהות פוליטית-מפלגתית.

משהוצע אדם כמועמד לתפקיד, על ועדת מינויים, שבראשה עומד נציב שירות המדינה לדון בהתאמתו לתפקיד. הוועדה רשאית להמליץ על המינוי או שלא להמליץ עליו, מטעמים מסוימים, או להתנות אותו בתנאים. משסיימה הוועדה לדון בהתאמת המועמד לתפקיד והגיעה למסקנות, עליה להעביר את המלצתה לממשלה, שהיא הגוף המוסמך לאשר את המינוי.

אם מתפנה משרה של מנכ"ל של משרד ממשלתי או משנבצר ממנכ"ל למלא את תפקידו, רשאי השר הנוגע בדבר, לאחר התייעצות עם נציב שירות המדינה, להטיל את התפקיד על עובד ציבור לתקופה שלא תעלה על שלושה חודשים.

האחריות הכוללת ליישום תהליך החפיפה מוטלת על המנכ"ל היוצא של המשרד, ותהליך החפיפה אורך עד 21 יום.

 כישורי סף לתפקיד 
לפי החלטה מספר 3435 של ממשלת ישראל מ-13 באפריל 2008, מועמד כשיר להתמנות לתפקיד מנהל כללי במשרד ממשלתי, אם מתקיימים בו שני אלה:
 הוא בעל תואר אקדמי ממוסד להשכלה גבוהה;
 הוא בעל ניסיון בתפקידים ניהוליים בכירים של 4 שנים לפחות - בשירות הציבורי או בתאגיד בעל היקף עסקים או פעילות משמעותיים, או בתפקיד בכיר אחר בתחום הרלוונטי לתחומי עיסוקיו העיקריים של המשרד בו הוא מיועד לכהן כמנכ"ל, או בכל תפקיד אחר שייראה רלוונטי לוועדת המינויים.

עם זאת, במקרים חריגים ניתן למנות מועמד אף אם אינו עומד באחד מתנאים אלה.

 משך הכהונה 
אין קביעת תקופת כהונה, אך זו מסתיימת כאשר מתמנה מנכ"ל חדש למשרד.

 תנאי העסקה 
 מינויים 
זכותו של מנהל כללי במשרד ממשלתי למנות בלשכתו, לפי שיקול דעתו, את ממלאי התפקידים הבאים במסגרת משרות אמון: יועץ בכיר/יועץ/עוזר; מנהל לשכה; מזכיר; נהג.

 שכר 
מנכ"ל משרד ממשלתי מועסק על-פי חוזה מיוחד. עם כניסתו לתפקיד, הוא רשאי לבחור את תנאי העסקתו מבין אחת החלופות הבאות:
 שכר מנכ"ל כפי שייקבע מעת לעת על ידי הממשלה;
 השכר בדרגה העליונה בסולם בדירוג המקצועי הצמוד למשרה בתקן, או השכר בדירוגו המקצועי של העובד ערב מינויו למנכ"ל.

נכון לשנת 2020, שכרו של מנכ"ל משרד ממשלתי עומד על 43,000 שקל ברוטו לחודש, אם כי ניתן להשתכר אף יותר כתלות בדירוג המקצועי של נושא המשרה.

 ביקורת על התפקיד 
לאורך השנים נמתחת ביקורת על התנהלות מנכ"לי משרדים ממשלתיים.
 אחת הטענות שעולה מעצם העובדה שמדובר במינוי פוליטי, היא שקיימת ניגודיות שנעה בין נאמנותו של המנכ"ל לשר שמינה אותו לתפקיד לבין המקצועיות שלו וטובת המשרד.
 טענה נוספת שנטענת היא שלא אחת מתמנה למשרד ממשלתי מנכ"ל שכלל לא בקיא בנושא המשרד. דוגמה בולטת לכך היא הטענה לפיה רצוי שמנכ"ל משרד הבריאות יהיה רופא בהכשרתו.
 מנכ"לי משרדים ממשלתיים, כמו השרים, הם בדרך כלל זמניים, ולכן מוחלפים לעיתים קרובות. התוצאה היא שחלק ממאפייני השרים הפוגמים ביכולת הניהול שלהם קיימים גם אצל המנהלים הכלליים, ולכן צפה בעיית המשילות.
 רבים מבכירי המשרדים הממשלתיים חשים נאמנות לשר, ולא למנכ"ל.

 מנכ"לי משרדי ממשלה מכהנים 
להלן רשימת מנכ"לי משרדי ממשלת ישראל המכהנים כיום (נכון לפברואר 2026):
שם המשרדשם המנכ"ל המכהןתחילת כהונהמנכ"לים ידועים לשעברמשרד ראש הממשלהדרורית שטיינמץ (מ"מ)19 בפברואר 2025אהוד אבריאל, טדי קולק, שמחה דיניץ, שמעון שבס, אביגדור ליברמן, משה ליאון, רענן דינור, אייל גבאי, הראל לוקר, אלי גרונר, יואב הורוביץ, רונן פרץ, יאיר פינס, נעמה שולץ, יוסי שלימשרד הביטחוןאמיר ברעם24 במרץ 2025לוי אשכול, שמעון פרס, פנחס ספיר, דוד עברי, גבי אשכנזי, פנחס בוכריס, אודי שני, דן הראל, אודי אדם, אמיר אשל, אייל זמירמשרד החוץעדן בר-טל17 בנובמבר 2024יוסי ביילין, דוד קמחי, אורי סביר, אלון ליאל, רון פרושאור, דורי גולד, יובל רותם, אלון אושפיז, רונן לוי, קובי בליטשטייןמשרד האוצראילן רום18 במרץ 2025אהוד אבריאל, פנחס ספיר, יעקב נאמן, יוסי בכר, שי באב"ד, קרן טרנר אייל, רם בלינקוב, שלומי הייזלרמשרד המשפטיםאיתמר דוננפלד3 בינואר 2023יעקב שמשון שפירא, חיים כהן, צבי טרלו, מאיר גבאי, חיים קלוגמן, נילי ארד, אהרון אברמוביץ', גיא רוטקופף, אמי פלמור, ערן דוידיהמשרד לביטחון לאומירפאל אנגל17 באפריל 2024יעקב גנות, רותם פלג, משה אדרי, תומר לוטן, שלמה בן אליהומשרד האנרגיה והתשתיותיוסי דיין4 בפברואר 2024יוסי ורדי, אוריאל לין, סילבן שלום, גיורא רום, יעקב אפרתי, אלי רונן, שאול צמח, אורנה הוזמן-בכור, שאול מרידור, אודי אדירי, ליאור שילת, קובי בליטשטייןהמשרד לעניינים אסטרטגייםיובל ג'רבי 23 ביוני 2025חגי פלג, יוסי קופרווסר, רם בן ברק, סימה וואקנין-גיל, רונן מנליסמשרד החינוךמאיר שמעוני18 בדצמבר 2023שמשון שושני, זבולון אורלב, שלומית עמיחי, רונית תירוש, מיכל כהן, שמואל אבואב, עמית אדרי, יגאל סלוביק, דלית שטאובר, אסף צלאלמשרד הכלכלהמוטי גמיש1 בספטמבר 2024אמיר חייק, רענן דינור, גבריאל מימון, עמית לנג, דוד לפלר, רון מלכא, אמנון מרחבמשרד הבריאותמשה בר סימן טוב15 בינואר 2023יורם לס, מרדכי שני, גבי ברבש, יהושע שמר, איתן חי-עם, רוני גמזו, ארנון אפק, חזי לוי, נחמן אשמשרד הפניםישראל אוזן4 באוגוסט 2025 אריה דרעי, אבי מעוז, גדעון בר לב, אוסקר אבו ראזק, רם בלינקוב, אריה בר, גבריאל מימון, עמרם קלעג'י, יגאל צרפתי, שוקי אמרני, אורנה הוזמן-בכור, מרדכי כהן, יאיר הירש, רונן פרץ משרד הבינוי והשיכוןיהודה מורגנשטרן8 בינואר 2023שמואל אבואבהמשרד להגנת הסביבהרמי רוזן9 במרץ 2025מיקי הרן, גלית כהן, גיא סמט, אסף יזדימשרד החקלאות וביטחון המזוןאורן לביא5 בפברואר 2023יחזקאל זכאי, חיים גבתי, נעמה קאופמן-פסמשרד ירושלים ומסורת ישראלשמעון אלבום30 ביולי 2024אסף יזדימשרד החדשנות, המדע והטכנולוגיהעומר שכטר9 במרץ 2025דוד לפלר, איתן ברושי, פרץ וזאן, שי-לי שפיגלמן, הילה חדד-חמלניק, גדי אריאלימשרד המורשתאיתי גרנק5 במאי 2024נתנאל איזקמשרד העבודהראובן שמש22 בפברואר 2026תאיר איפרגן, ישראל אוזן, אמיר מדינה (מ"מ), ירמיהו גור (מ"מ)משרד העלייה והקליטהאביחי כהנא5 בפברואר 2023יהושע שי, חיים אבינועם, יוסף גבע, הלל אשכנזי, מנחם שרמן, מאיר שמיר (שטיינמץ), יוסי קוצ'יק, ראובן מרחב, בוריס מפציר, רונן פלוט, מירלה גל, דמיטרי אפרצב, עודד פורר, אלכס קושניר, דגנית סנקר-לנגהמשרד הנגב, הגליל והחוסן הלאומייוחנן מאלי30 ביוני 2024אורנה הוזמן בכור, סיגל שאלתיאל-הלוי, אריאל משעל, אילן שוחט, אלעזר בן הרא"שהמשרד לשוויון חברתי וקידום מעמד האישהעמי כהן (מ"מ)13 בפברואר 2024יעל מבורך, מאיר בינג, מירב שטרן (מ"מ)המשרד לשירותי דתיהודה אבידן15 בינואר 2023זבולון אורלב, שמעון מעתוקהמשרד לשיתוף פעולה אזוריגלעד שדמון29 בינואר 2023אבי גיל, מג'לי והבה, אורנה הוזמן-בכור, יוסף דרזנין, רוני אלוןמשרד התחבורה והבטיחות בדרכיםמשה בן זקן25 ביוני 2023זאב שינד, פנחס גינזבורג, דוד נמרי, דן חירם, אהוד שילו, עוזי לנדאו, יעקב אבן, דורון שורר, נחום לנגנטל, אריה בר, יעקב גנות, דן הראל, קרן טרנר אייל, עופר מלכה, מיכל פרנקמשרד התיירותמיכאל יצחקוב1 ביולי 2025אמיר הלוי, דני שחר משרד התפוצות והמאבק באנטישמיותאבי כהן סקלי5 בפברואר 2023דביר כהנאמשרד התקשורתאלעד מקדסי 30 במרץ 2025חיים בן-מנחם, ישעיהו לביא, שמחה סורוקר, משה גדרון, גדעון לב, אליהו ברק, צבי צילקר, יורם אלסטר, בן-עמי גוב, יצחק איש-הורביץ, אברהם דורון, משה ארד, שלמה וקס, דניאל רוזן, אורי אולניק, אבי בלשניקוב, מרדכי מרדכי, עדן בר-טל, אבי ברגר, שלמה פילבר, נתי כהן, לירן אבישר בן-חורין, עינבל מששמשרד ההתיישבות והמשימות הלאומיותאבי מאיר21 במאי 2023אבי נעים, יוסף דרזנין, מרדכי כהנאמשרד הרווחה והביטחון החברתיינון אהרוני14 במאי 2023צבי צילקר, אשר אוחיון, אביגדור קפלן, סיגל מורןמשרד התרבות והספורטכפיר כהן10 בדצמבר 2023אורלי פרומן, יוסי שרעבי, רז פרויליך, כפיר סויסה

 הערות שוליים 

*